ඔවුන්ගෙන් සාක්කි සටහන් කිරීම ඉදිරියේ දී සිදුකරන බවද මේ වනවිට ආරක්ෂක අංශ සාමාජිකයන්ගෙන් පැමිණිලි 5,000ක් පමණ ලැබී තිබෙන බවද එම කොමිසන් සභාව ප්‍රකාශ කරයි.කිළිනොච්චිය දිස්ත්‍රික්කයේ අතුරුදන් වූවන් සම්බන්ධයෙන් පැමිණිලි බාර ගැනීම සහ විමර්ශනය පසුගිය 27 වැනි දා සිට 30 වැනි දා දක්වා දක්වා පැවැති අතර මීට පෙර ජනාධිපති කොමිසම මඟින් මඩකලපුව, මුලතිව්, යාපනය යන දිස්ත්‍රික්ක ආවරණය වන පරිදි ජනහමු පවත්වා තිබෙන බවද අතුරුදන් වූවන් පිළිබඳ පැමිණිලි විමර්ශනය කිරීමේ ජනාධිපති කොමිසන් සභාව කියා සිටී.අතුරුදන් වීම් හා පැහැර ගැනීම්වලට ලක්වූ පුද්ගලයන් සම්බන්ධයෙන් සොයා බලා සත්‍ය තහවුරු කිරීම වෙනුවෙන් ජනාධිපති මහින්ද රාජපක්ෂ මහතා මෙම කොමිසම පත්කැර තිබෙන අතර මේ වනවිට ඒ සඳහා පැමිණිලි 19,541ක් ලැබී තිබේ.එයින් පැමිණිලි 14,541ක් මහජනතාවගෙන් ලැබුණු ඒවා වෙයි.